Tuiono TeanauTEANAU TUIONO (Green): E te Pīka me rongo. Ko Rangitokona i tohe rangi Ko Rangitokona tokona i tohe ātā Ka tū ta pou ki ru pakira o tā rangi Ki ru pehore o tā rangi Ka to ta mēmēa-a-nuku Ka tū ta mēmēa-a-rangi Ka tū ta kahi-a-nuku Ka tū ta kahi-a-rangi Ka tū ta pou Ta pou ka tū ta pou ta pourangi Nōku te whiwhi te tū ki te tautoko ngā kōrero i horahia i te Whare i tēnei wā mā runga i te whakaae ki ngā kaikōrero katoa. Tērā te āhua o te komiti i haere ngātahi ki Rēkohu. Heoi me mihi au ki te hau kāinga ki a rātou nei karāpuna ko rātou anō ngā waina pono o te Rēkohu. He maha ngā mea i ākona e au i a au i tae ā-tinana ki tērā moutere o rātou. I rongo au i te wairua i rongo au i te mauri. I tētahi wā e noho ana mātou ki tētahi ngahere me te kī atu ētahi o mātou mātou ko Rawiri Waititi me te mea atu Ehara tēnei i Aotearoa; ehara tēnei i Niu Tīreni. He wairua anō tēnei takiwā he reo anō tēnei takiwā." Nā te taiao i whai āhua o tātou nei reo katoa. He reo anō nō te moana he reo anō nō ngā maunga he reo anō nō ngā awa he reo anō nō te kohu. Tērā te mea tuatahi i ākona e au i te wā i tae atu au. Ko te Rēkohu te reo o te kohu. I a tātou i tae atu ki raro i heke iho ki roto i te kohu i mōhio kē mātou kei wāhi kē atu mātou.Nō reira me mihi atu ki ngā imi. Tautoko ana ngā mihi ki te Ohu o Hokotehi nā rātou i karangahia ki a mātou ki te haere ki tō rātou nei marae te Kōpinga ki te noho ki runga i te ngākau māhaki te ngākau humarie ki te whakarongo ki ā rātou nei pūrākau.Ko tētahi o ngā pūrākau i tau ki a au ki taku ngākau ko ō rātou nei karāpuna i tae mai ki Rēkohu i hipa atu i Te Wai Pounamu i hipa atu i Te Ika a Māui i tae tōtika mai i Poronēhia. Nā runga i tērā tērā te take i rerekē tō rātou nei rē i a tātou e noho tangata whenua nei ki Aotearoa nei. I a au e whakaaro ki tērā o ngā āhua i harikoa au i te mea ko tērā o ngā pito o te tapawhā o te Poronēhia kāore anō kia tae atu au. Me te mōhio ko tētahi ki te nōta o tātou nei whānau ko te kanaka Maoli ki te raki o tātou whānau anō ki Rapa Nui ki te rāwhiti anā anō o tātou nei whānau e noho taketake ana ki ō rātou nei moutere ki Rēkohu. Nā runga i tērā nā taku nei tae atu ki ērā atu o ngā moutere ehara i te mea he tauhou te wairua he tauhou te mauri heoi anō i rongo au i te mauri i te mea i rongo au i tērā mauri ki ētahi atu o ngā moutere i tae ā-tinana au ki roto o Te Moana-nui-a-Kiwa. Nō reira kei te mihi atu ki ērā pūrākau i ahu mai i ō rātou nei karapuna i ahu mai ki ō rātou nei whakatupuranga ki tēnei wā. Ki a rātou mā i tae mai ki te Kōpinga marae otirā ki te tukanga katoa o tēnei whiringa pire—i tae rima tekau mā rima ngā tono: whā tekau mā toru i tautoko; ono kāore i te tautoko; ono kāore i te tautoko rānei kāore i te whakaae rānei i te whakahē rānei. Heoi anō i a au e whakarongo ana ki ngā kōrero ki te Kōpinga marae ahakoa i tae mai ngā kupu ki te taringa arā anō te māramatanga i tae anō ki te ngākau e tae anō ki te manawa. Ki tāku nei e pērā ana ki ō tātou ngā mema katoa o tō mātou nei komiti i tae ā-tinana atu ki reira. Me mihi atu au ki ngā mema i haere ki Rēkohu ā i harikoa ana te mana whenua i harikoa ana te hunau o Rēkohu ki te kite ki tō rātou nei mema Pāremata a Paul Eagle. I a mātou i te pōwhiri i mea atu tētahi "Arā anō kua tau te īkara."—"The eagle has landed." Nō reira me mihi atu ki tērā mema. Tautoko katoa i mahi tahi ana mātou ki roto i ngā tukanga katoa i tērā komiti heoi anō kotahi anō te raru i puta i te komiti i a tātou i taua wā. I tētahi pō i taupatupatu te Waikato Chiefs me te Canterbury Crusaders te āhua nei heoi i te otinga atu tērā whakataukī i rangona rongonui i a Nui Tīreni whānui: "Rugby was the winner at the end of the day."He nui ngā kaupapa noa ki roto i te rahinga o tēnei pire. I whakapau kaha mātou ki te tirohia me pēhea ka aro ērā āhuatanga ki roto i ngā waeture o ngā kaunihera ki roto i ngā kaupapa here o te tae atu ki ngā tari Kāwanatanga me pēhea rānei ki te kuhu tērā āhuatanga ki roto i tēnei pire. Te tuatahi ko te reo te rē te rē kaharea te reo o te kohu te reo o te Moriori me pēhea ka ora ai tērā āhuatanga nā rātou. Ko ētahi mea atu he mita ko ētahi mea atu he reo. Heoi mēnā ka kōrero koe ki te rē te reo ki te ngākau o te tangata ki roto i te arero o te tipuna kei tērā tangata ā he reo tūturu anō tērā. Nō reira me mihi atu au ki a Kiwa Hammond. I a ia i haere mai ki tō mātou nei taha ki Rēkohu me te whāngaihia ngā kōrero mō tōna taha Moriori hei ako i a mātou hei ākona tātou katoa ki tērā ō ngā āhuatanga.Ko tētahi atu āhuatanga anō me whakanunui ki roto i ngā pūnaha mātauranga. Te tūmanako ka tutuki tērā āhuatanga ki roto i te marau hītori ka puta ake nei ki roto i ngā tau tata nei kia tika ngā kōrero mō ō tātou nei whānau imi Moriori i te mea i whakaako i ērā kōrero i roto i ngā hītori nā runga i te hē nā runga i te tūkino o te ngākau o ērā iwi taketake te imi o Moriori. Tētahi atu anō kia mōhio tēnei mea te hokopapa arā me te whakapapa nā runga i te mea ko te hokopapa te whakapapa anō tērā te pūtake o tō tātou nei ao Māori otirā ko tēnei te pūtake o tō tātou nei ao Poronēhia. Tērā te whanaungatanga i waenga i a tātou katoa ahakoa he hokopapa atu ki te nōta ki te kanaka Maoli otirā ki te rāwhiti ki te Rapa Nui te pū o Poronēhia o ō tātou nei whānau ki Tahiti otirā ki ngā imi Moriori. Nō reira he nui ngā kōrero i puta i tō mātou nei haerenga i tō mātou nei taenga atu ki Rēkohu.Heoi anō me whai ara anō kia pakari ai o tō rātou nei ara rē tō rātou nei ara whakarite o tō rātou nei kōrero tuku iho i ō rātou nei karāpuna ki a rātou anō. He aha ai? Kia pakari ai rātou i roto i tēnei ao hurihuri e noho nei tātou i tēnei wā. Nā runga i tēnā nā runga i te kotahitanga o tō mātou nei komiti i haere tahi ai ki Rēkohu kei te whakaae mātou nā te Pāti Kākāriki ki tēnei rauna o tēnei pire.[To the Speaker in peace.Rangitokona holds up the skyRangitokona props up the dawn The pou stands against the baldness of the skyIt stands against the bareness of the skyIt stands; a thought against the Earth It stands; a thought against the SkyIt stands; a wedge against the EarthIt stands; a wedge against the skyThe pou the pou stands the pou of the sky I am fortunate to stand here to support the speeches made around this house at this time and to be in agreement with all the speakers. That was the feeling of the committee that went together to the Chatham Islands. Accordingly I have to acknowledge our hosts and their ancestors. They themselves are their original inhabitants of the Chatham Islands. I learnt many things by going in person to their islands. I felt the spirit and I felt the life force.At one time we were sitting in a forest and Rawiri Waititi said to me "This isn't Aotearoa; this isn't New Zealand. This place has its own spirit and it has its own language". All of our languages take their characteristics from the environment. There is a language of the sea there is another language from the mountains a language of the rivers and there is another language from the mist. That was the first thing I learnt when I went there. Rēkohu is the language of the mist. When we went down when we descended into the mist we knew then that we were in a different place.Therefore I must acknowledge the tribes. I support the acknowledgments to the Hokotehi Moriori Trust who invited us to their marae te Kōpinga to sit with a humble and peaceful heart to listen to their stories.One of the stories that spoke to my heart was about their ancestors that they bypassed the South Island and the North Island of New Zealand and went directly to Rēkohu from Polynesia. This is the reason why their language is different from ours the people of the land in Aotearoa. As I was thinking about that I was pleased because it was one of the four corners of Polynesia that I hadn't visited. With the knowledge that not only are the Hawaiian people from the north part of our family along with those of Rapa Nui in the East but also those who are indigenous to the Chatham Islands. Because of that when I arrived at those islands it wasn't as if I was a stranger to the spirit or to the life-force because I had felt that before in some of the islands I had visited in the Pacific. Therefore I acknowledge those stories that have been carried down from the ancestors to today's generation.To all those who came to te Kōpinga marae and also to all the processes involved in this select committee—we had 55 submissions: 43 were in support; six were against; six were neither for nor against. However as I was listening to the stories at te Kōpinga marae the words not only reached my ears but an insight and enlightenment touched my heart. I think this was the same experience for all of the members who went there in person. I would like to acknowledge the members who went to Rēkohu. The local tribes were pleased and the brothers and sisters in the Chatham Islands were also pleased to see their member of Parliament Paul Eagle. While we were at the pōwhiri somebody said "Look over there. The eagle has landed." Therefore I greet that member.Everyone supported our collaborative work and all the processes of that committee. However there was one disturbance that affected the committee while we were there. One night the Waikato Chiefs were playing the Canterbury Crusaders it seemed and at the end we heard that proverb which is famously heard throughout New Zealand: "Rugby was the winner at the end of the day".There are many common issues throughout this bill. We spent a lot of time trying to see how we could get those issues embedded in council bylaws and in the policies of Government departments and how to embed them in this bill.First is the language of the Moriori and its survival. Some say it's a dialect and some say it is a language. However when you speak to someone's heart in the language in the tongue of their ancestors to that person yes it's a real language. So I must acknowledge Kiwa Hammond who came to Rēkohu to sit with us and tell us about his Moriori side to educate us about those aspects.Another aspect needs to be commemorated by the education system. Hopefully that will be achieved in the new history curriculum due to appear in the next year or so so that the histories of our family of Moriori tribes can be corrected because their stories have been taught incorrectly in the past with negative consequences for those indigenous people the Moriori. Another thing is to understand that genealogy is the foundation of our Māori world and beyond that. It is the foundation of the world of Polynesia. These are the relationships between us all whether we link back to Hawaii in the north to Rapa Nui in the east to the centre of Polynesia in Tahiti or to the Moriori. Therefore there were many stories that emerged during our visit to Rēkohu.Accordingly we must find ways for them to strengthen their language to collate their oral histories passed down from the ancestors. Why? To strengthen them in this changing world where we all now live. On that basis and in the spirit of the unity of our committee who went together to Rēkohu we of the Green Party support this reading of this bill.]"